**Наредба за изменение и допълнение на Наредба № 2 от 15.03.2002 г. за условията и реда за утвърждаване на транспортни схеми и за осъществяване на обществени превози на пътници с автобуси (обн., ДВ, бр. 32 от 2002 г., изм. и доп., бр. 32 от 2003 г., бр. 45 от 2006 г. и бр. 44 от 2011 г.)**

**§ 1.** В чл. 5 се правят следните изменения и допълнения:

1. Създава се нова т. 3:

„3. междуобластна;“.

2. Досегашната т. 3 става т. 4.

**§ 2.** В чл. 6, ал. 1 се правят следните допълнения:

1. В основния текст след думата „областните“ се поставя запетая и се добавя „междуобластната“.
2. Създава се т. 5:

„5. мотивирано становище за откриване на линия по чл. 12, ал. 1, т. 3.“

**§ 3.** В чл. 6а се правят следните допълнения:

1. В ал. 3, т. 2 след думата „за“ се добавя „междуобластната транспортна схема и“.
2. В ал. 5 накрая се добавя „и закриването на спирки по съществуващо маршрутно разписание“.
3. Създава се ал. 6:

„(6) Оттегляне на съгласуването за спирка по маршрута на автобусна линия може да бъде направено чрез писмено уведомление от кмета на общината, на чиято територия се намира спирката, до органа, утвърдил маршрутното разписание, като промяната се извършва след изтичане на срока на договора за възлагане на разписанието.“.

**§ 4.** Създава се чл. 8а:

„**Чл. 8а.** При разработването на общинските транспортни схеми се осигурява свързаност на всяко населено място в общината до общинския център, освен ако такава връзка не се извършва чрез обслужването му от автобусна линия от областната транспортна схема.“.

**§ 5.** Създава се чл. 11а:

„**Чл. 11а.** (1) Междуобластната транспортна схема включва автобусните линии, свързващи населени места от две съседни области, които линии не правят връзка между двата областни центъра.

(2) Междуобластната транспортна схема се утвърждава от министъра на транспорта и съобщенията по реда на чл. 12.“

**§ 6.** Вчл. 12 се правят следните изменения и допълнения:

1. Алинея 1 се изменя така:

„(1) Републиканската транспортна схема включва междуселищни автобусни линии, свързващи населени места от две и повече области, с начална и крайна спирка в:

1. областни центрове. Допускат се не повече от две междинни спирки;
2. общински център с население над 30 000 жители и областен център от друга област, която не е съседна. Допускат се не повече от две междинни спирки в населени места, които не са областни центрове;
3. областен център или общински център с население над 30 000 жители и населено място, предлагащо различни видове туризъм съгласно Закона за туризма. Допускат се не повече от две междинни спирки, които не са областни центрове. Линиите са за периода на активния туристически сезон, който може да бъде зимен, летен или целогодишен“.
4. Създава се ал. 1а:

(1а) Броят на жителите в общински център се определя въз основа на информацията, публикувана на официалната интернет страница на Националния статистически институт, актуална към дата 31 декември на годината, предхождаща годината, в която съответното маршрутното разписание по автобусна линия от републиканската транспортна схема се разглежда на заседание на комисията по ал. 4“.

1. В ал. 8, изречение четвърто накрая се добавя „и за закриването на спирки по съществуващи маршрутни разписания, при които предложенията се изпращат от кмета на общината възложител на превозите“.
2. В ал. 11 думите „Министерството на транспорта, информационните технологии и съобщенията“ се заменят с „Министерството на транспорта и съобщенията“.

**§ 7**. Член 13 се изменя така:

„**Чл. 13.** При разработването от общината възложител на всяко едно маршрутно разписание от републиканската и междуобластната транспортни схеми се осъществява координация между видовете транспорт, която се взема предвид при разглеждане и решаване за приемането му от комисията по чл. 12, ал. 4.“.

**§ 8.** В чл. 14 се правят следните допълнения:

1. В ал. 1 след думата „републиканската“ се поставя запетая и се добавя „междуобластната“.

2. В ал. 2 след думата „областните“ се поставя запетая и се добавя „междуобластната“.

**§ 9.** В чл. 15 се правят следните изменения и допълнения:

1. В ал. 1 думата „кметът“ се заменя с „общинският съвет“
2. В ал. 4:

а) създава се нова т. 3:

„3. от междуобластната транспортна схема;“

б) досегашните т. 3 и 4 стават съответно т. 4 и 5.

**§ 10.** Създава се чл. 15а:

„**Чл. 15а.** (1) В случай на аварийни ситуации и ремонтни дейности по маршрута на автобусна линия, кметът на общината възложител определя със заповед алтернативен маршрут за определен период.

(2) В случай на временна липса на пътникопоток, поради извънредно положение, усложнена епидемична обстановка, наложени мерки, ограничения и др., кметовете на общини по искане на превозвачите, изпълняващи превозите, със заповед могат да разрешат преустановяване на превозите по възложени от тях маршрутни разписания по автобусни линии от всички видове транспортни схеми за определен период.

(3) В 3-дневен срок от издаване на заповедта по ал. 1 или 2 кметът уведомява органите, утвърдили съответните маршрутни разписания, които няма да се изпълняват и Изпълнителна агенция „Автомобилна администрация“, като изпраща копие от заповедта, придружена с мотиви за нейното издаване“.

**§ 11.** В чл. 16 се правят следните изменения и допълнения:

1. В ал. 4:

а) думите „двете крайни спирки“ се заменят със „спирките“;

б) в т. 2 след думата „областните“ се поставя запетая и се добавя „междуобластната“.

2. В ал. 6 в края на изречение първо след думата „разписание“ се добавя „за извършване на проверка“. В изречение второ думите „след извършена“ се заменят с „на база извършената проверка“ и думите „между курсовете по съответното направление“ се заличават.

3. Създава се ал. 7:

„(7) Маршрутните разписания, за които в резултат на извършена проверката по ал. 6 е установено, че отговарят на изискванията по ал. 4 и за които към момента на проверката при утвърдилия ги орган няма постъпили искания от кметове на общини за отпадане на спирка от маршрута им, могат да бъдат включени в процедура за ново възлагане на превозите по тях“.

**§ 12.** В чл. 16а след думата „областните“ се поставя запетая и се добавя „междуобластната“.

**§ 13.** В чл. 16б се правят следните изменения:

1. Алинея 2 се отменя.
2. В ал. 4, т. 4 се отменя.

**§ 14.** В чл. 16в се правят следните изменения и допълнения:

1. Алинея 1 се изменя така:

„(1) По решение на общинския съвет, кметът на общината възлага превозите по автобусни линии след проведена процедура по Закона за концесиите или Закона за обществените поръчки и в съответствие с Регламент (ЕО) № 1370/2007 на Европейския парламент и на Съвета от 23 октомври 2007 г. относно обществените услуги за пътнически превоз с железопътен и автомобилен транспорт и за отмяна на регламенти (ЕИО) № 1191/96 и (ЕИО) № 1107/70 на Съвета (L 315/1 от 3 декември 2007 г.) в зависимост от разполагаемите финансови средства и възможностите за прехвърляне на оперативния риск на икономически оператор. Когато превозите по автобусни линии се възлагат, без да се прехвърля оперативният риск на икономическия оператор, възлагането се извършва по реда на Закона за обществените поръчки. Когато оперативният риск се прехвърля на икономическия оператор, превозите се възлагат при условията и по реда на Закона за концесиите в съответствие с чл. 4 от Регламент (ЕО) № 1370/2007“.

2. Създава се нова ал. 2:

„(2) Условията за възлагане задължително включват:

1. посочване на маршрутното разписание и ясно определяне на задълженията за извършване на обществена услуга на лицето по чл. 2;

2. изчерпателно определяне по прозрачен начин така, че да се предотврати свръхкомпенсиране, на:

а) параметрите, въз основа на които се изчислява компенсацията, ако има такава;

б) естеството и обема на предоставените изключителни права, ако има такива;

3. определяне на механизмите за разпределение на разходите, свързани с предоставяне на услугите; тези разходи могат да включват разходите за персонал, енергия, пътни такси, превозни средства, необходими за извършване на услугата, както и фиксирани разходи и подходяща възвръщаемост на капитала;

4. механизмите за разпределяне на приходите от продажба на билети, които могат или да останат у лицето по чл. 2, или да бъдат изплатени на възложителя или поделени между тях;

5. норми и изисквания към качеството на услугата, ако има такива;

6. дали се допускат подизпълнители и какъв е максимално допустимият процент от стойността или обема на услугата в съответствие с изискванията на Регламент (ЕО) № 1370/2007 на Европейския парламент и на Съвета от 23 октомври 2007 г. относно обществените услуги за пътнически превоз с железопътен и автомобилен транспорт и за отмяна на регламенти (ЕИО) № 1191/69 и (ЕИО) № 1107/70 на Съвета;

7. градските и междуселищните линии и курсовете по тях, които ще бъдат обявени за изпълнение с автобуси за превози на лица с увреждания и лица с намалена подвижност. Съответствието с изискването към оборудването на автобусите за превоз на лица с увреждания и лица с намалена подвижност се доказва по реда на Наредба № 60 от 24.04.2009 г. за одобряване типа на нови моторни превозни средства и техните ремаркета (обн., ДВ, бр. 40 от 2009 г.) и Наредба № Н-3 от 18.02.2013 г. за изменение в конструкцията на регистрираните пътни превозни средства и индивидуално одобряване на пътни превозни средства, регистрирани извън държавите - членки на Европейския съюз, или друга държава - страна по Споразумението за Европейското икономическо пространство (обн., ДВ, бр. 21 от 2013 г.);

8. изискване за притежаване на лиценз за извършване на обществен превоз на пътници.“

3. Досегашната ал. 2 става ал. 3.

4. Създават се ал. 4-9:

„(4) За осигуряване на превозите по цялата утвърдена транспортна схема при обявяване на съответната процедура по ал. 1 общините извършват:

1. комбиниране на ефективни с неефективни линии (курсове);

2. комбиниране на автобусни линии (курсове) от различни транспортни схеми (общинска, областна, междуобластна и републиканска);

3. насочване на автобусите за превоз на не повече от 22 пътници по междуселищните автобусни линии с малък пътникопоток.

(5) Общинските съвети определят градските и междуселищните линии и курсовете по тях, които ще бъдат обявени за изпълнение с автобуси за превози на лица с увреждания и лица с намалена подвижност, при спазване на норматив за относителен дял на тези курсове, както следва:

а) за превози по градски линии – 35 % от общия брой курсове;

б) за превози по междуселищни линии – 35 % от общия брой курсове по линиите от общинската, областната, междуобластната и републиканската транспортни схеми от квотата на общината.

(6) В градовете с население над 100 000 жители се определят най-малко по една основна и по една допълнителна линия, превозите по които се изпълняват изцяло с автобуси за превоз на лица с увреждания и лица с намалена подвижност.

(7) Общият брой на автобусите за превоз на лица с увреждания и лица с намалена подвижност при изпълнение на курсовете по линиите по ал. 6 е най-малко 10 % от всички автобуси за превоз по основните и допълнителните линии.

(8) Вземането на решения от общинските съвети за възлагане на превозите по маршрутни разписания от съществуващи автобусни линии, както и откриването на процедури по възлагане, започва най-късно 6 месеца преди изтичането на срока на договорите, с които е възложено изпълнението на превозите, а когато договорите са прекратени по съответния ред – не по-късно от шест месеца от датата, на която са прекратени.

(9) В случай на прекратяване на правата, произтичащи от лиценза на превозвача, договорът за възлагане на превозите на пътници по автобусни линии се прекратява от кмета но общината възложител без предизвестие“.

**§ 15.** В чл. 16г се правят следните изменения и допълнения:

1. Алинея 1 се изменя така:

„(1) По решение на общинския съвет, кметът на съответната община може чрез пряко възлагане и при спазване на условията на чл. 16в, ал. 2 да сключи договор с лице по чл. 2 само, ако лицето е вътрешен оператор и при условие, че общината предоставя интегрирани обществени услуги за пътнически превоз. Обявление за взетото решение се публикува в един местен и един национален ежедневник, а когато на територията на общината не се издава нито един ежедневник – в друг местен вестник.“

2. Алинея 2 се изменя така:

„(2) Договорът по ал. 1 задължително включва условията по чл. 16в, ал. 2.“

3.Вал. 3 думите „ал. 2, т. 2, буква „а“ се заменят с „чл. 16в, ал. 2, т. 2, буква „а“.

4. В ал. 4 думите „уведомяването му за заповедта по чл. 26, ал. 1, съответно – от“ се заличават.

**§ 16.** В чл. 16д се правят следните изменения и допълнения:

1. В ал. 1 след думата „услуга“ се добавя „след проведени процедури по реда на Закона за обществените поръчки“.
2. В ал. 5, т. 2 думите „конкурс или“ се заличават и след думата „услуга“ се добавя „по реда на Закона за обществените поръчки или Закона за концесиите“.
3. В ал. 6 след думата „компетентен“ се добавя „да разреши на кмета на общината“ и се създава изречение второ:

„С решението областният управител определя вида на спешната мярка през разрешения период в съответствие с чл. 5, параграф 5 от Регламент (ЕО) № 1370/2007.“

1. В ал. 7 след думата „ежедневник“ се поставя запетая и се добавя „а когато на територията на общината не се издава нито един ежедневник – в друг местен вестник“.

**§ 17.** В чл. 16е, ал. 1 думите „чл. 16г“ се заменят с „чл. 16в“.

**§ 18.** В чл. 16ж, ал. 1 думите „Всеки общински съвет, възложил“ се заменят с „Кметът на всяка община, възложил по решение на общинския съвет“ и думите „пар. 2“ се заменят с „параграф 1“.

**§ 19.** Създава се чл. 16з:

„**Чл. 16з.** (1) На закриване от компетентния за съответната транспортна схема орган подлежат маршрутни разписания, за които:

1. общинският съвет не е взел решение по чл. 16в, ал. 1 в срок до 6 месеца от датата на утвърждаване на разписанието – за маршрутни разписания по нови автобусни линии и нови курсове по съществуващи автобусни линии;
2. общинският съвет не е взел решение при условията и в срока по чл. 16в, ал. 8 или чл. 16г;
3. не е имало кандидати или когато явилите се кандидати не отговарят на предварително обявените условия при две последователно проведени процедури за възлагане на превози.

(2) Кметът на съответната община уведомява компетентния за съответната транспортна схема орган в едномесечен срок от изтичането на сроковете по ал. 1.“

**§ 20.** Раздел II от глава втора се отменя.

**§ 21.** В чл. 30 се правят следните изменения и допълнения:

1. В т. 3 думата „гаража“ се заменя с „експлоатационния център“.
2. Точка 5 се изменя така:

„5. да осигурява издаването на необходимите превозни документи съгласно чл. 39, ал. 1 от Закона за автомобилните превози – по редовна тарифа, както и безплатни или по намалени цени за категориите пътници, имащи това право, дадено им с нормативен акт, освен в случаите по чл. 36, ал. 4 от същия закон“.

1. В т. 11 след думите „Регламент (ЕО) № 561/2006“ запетаята се заличава и думите „Регламент (ЕИО) 3821/85 и AETR“ се заменят с „и Регламент (ЕС) № 165/2014 на Европейския парламент и на Съвета от 4 февруари 2014 г. относно тахографите в автомобилния транспорт, за отмяна на Регламент (ЕИО) № 3821/85 на Съвета относно контролните уреди за регистриране на данните за движението при автомобилен транспорт и за изменение на Регламент (ЕО) № 561/2006 на Европейския парламент и на Съвета за хармонизиране на някои разпоредби от социалното законодателство, свързани с автомобилния транспорт (OB, L 60/1 от 28 февруари 2014 г.)“.
2. **§ 22.** В чл. 33 се правят следните изменения и допълнения:
3. В т. 3 думите „да е психологически годен“ се заменят с „да притежава валидно удостоверение за психологическа годност“.
4. В т. 4 думите „да отговаря на изискванията за професионална квалификация“ се заменят с „да притежава валидна карта за квалификация на водача“.

**§ 23.** В чл. 37, т. 3 след думата „областните“ се поставя запетая и се добавя „междуобластната“.

**§ 24.** В чл. 40, ал. 1 се правят следните изменения и допълнения:

1**.** Точка 3 се изменя така:

„3. документ за извършена проверка на техническата изправност на превозното средство, с който то е допуснато за движение по пътищата, отворени за обществено ползване;“

2. Създава се т. 10:

„10. удостоверение за психологическа годност“.

**§ 25.** В чл. 41 се правят следните изменения:

1. В ал. 1 след думите „линията е“ се добавя „градска –“.

2. В ал. 2, изречение второ думата „пред“ се заменя със „зад“ и накрая на текста се добавя „от дясната страна на автобуса“.

3. В ал. 3, т. 2 думата „пред“ се заменя със „зад“.

4. Създава се ал. 4:

„(4) Табели не се поставят в случай, че автобусите разполагат с електронни информационни табла, на които е изписана необходимата информация по ал. 1“.

**§ 26.** В § 1 от Допълнителните разпоредби се правят следните изменения и допълнения:

1. Точка 9 се изменя така:

„9. „Изключително право“ е изключително право по смисъла на чл. 2, буква „е“ от Регламент № 1370/2007 на Европейския парламент и на Съвета от 23 октомври 2007 г. относно обществените услуги за пътнически превоз с железопътен и автомобилен транспорт и за отмяна на регламенти (ЕИО) № 1191/69 и (ЕИО) № 1107/70 на Съвета“;

1. Създава се т. 15:

„15. „Интегрирани обществени услуги за пътнически превоз“ са интегрирани обществени услуги за пътнически превоз по смисъла на чл. 2, буква „м“ от Регламент № 1370/2007 на Европейския парламент и на Съвета от 23 октомври 2007 г. относно обществените услуги за пътнически превоз с железопътен и автомобилен транспорт и за отмяна на регламенти (ЕИО) № 1191/69 и (ЕИО) № 1107/70 на Съвета“.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 27.** Утвърдените от министъра на транспорта и съобщенията преди влизането в сила на тази наредба маршрутни разписания по автобусни линии от републиканската транспортна схема, които към момента на влизането ѝ в сила са с възложени превози по тях или с приключила процедура за тяхното възлагане остават действащи във вида, в който са утвърдени до изтичане на сроковете на договорите им.

**§ 28.** Утвърдените от министъра на транспорта и съобщенията преди влизането в сила на тази наредба маршрутни разписания по автобусни линии от републиканската транспортна схема, които отговарят на разпоредбата на чл. 17, ал. 9 от Закона за автомобилните превози, се считат за утвърдени, като такива по автобусни линии от междуобластната транспортна схема.

**§ 29.** Маршрутните разписания, които към датата на влизане в сила на тази наредба не са възложени и не отговарят на изискванията за съответната транспортна схема, се закриват от органа, който ги е утвърдил.

**§ 30.** Маршрутните разписания, които към датата на влизане в сила на тази наредба не са възложени, но отговарят на изискванията за съответната транспортна схема и за които има съгласуване от утвърдилия ги орган в съответствие с чл. 19, ал. 6 от Закона за автомобилните превози, се възлагат в срок до 6 месеца от влизането ѝ в сила. В случай, че разписанията не се възложат в посочения срок, след изтичането му, те се закриват от органа, който ги е утвърдил.

**§ 31.** Маршрутните разписания, които към датата на влизане в сила на тази наредба не са възложени за определен срок, който да отговаря на сроковете, предвидени в член 8, параграф 3 от Регламент (ЕО) № 1370/2007 на Европейския парламент и на Съвета от 23 октомври 2007 г. относно обществените услуги за пътнически превоз с железопътен и автомобилен транспорт и за отмяна на регламенти (ЕИО) № 1191/96 и (ЕИО) № 1107/70 на Съвета (L 315/1 от 3 декември 2007 г.), се закриват от органа, който ги е утвърдил, след изтичане на 12 месеца от влизането ѝ в сила.

**§ 32.** Навсякъде в наредбата думите „министъра на транспорта, информационните технологии и съобщенията“ се заменят с „министъра на транспорта и съобщенията“.

**Христо Алексиев**

*Заместник министър-председател по*

*икономическите политики и*

*министър на транспорта и съобщенията*